
[bookmark: _Toc234851694]Hygyrchedd
Mae gennym fersiwn Hawdd ei Deall o'r canllaw hwn, y gallwch ei lawrlwytho o'n gwefan.
Os hoffech, gallwch chi ofyn am wybodaeth mewn fformat sy’n fwy hygyrch i chi. Gallwch wneud hyn drwy e-bostio neu ffonio: 020 7812 3700.  
Mae'r canllaw hwn yn dweud wrthych sut i wneud cais. Dywedwch wrthym os oes unrhyw ran o'r broses sy'n teimlo fel rhwystr. Byddwn yn gwneud ein gorau i ddarparu ar gyfer trefniadau eraill.
Mae gennym hefyd gymorth ychwanegol sy'n gysylltiedig â hygyrchedd i ymgeiswyr lle gallai ein proses ymgeisio fod yn rhwystr rhag gwneud cais. Gall hyn gynnwys Taliad Hygyrchedd i dalu am gymorth i wneud cais.
Cyfathrebu mewn BSL, Cymraeg, neu ieithoedd ar wahân i Saesneg: Yn anffodus, dim ond yn Saesneg y gallwn dderbyn ceisiadau a chyfathrebu. Serch hynny, gallwn dalu costau unrhyw gyfieithu sydd ei angen. I ofyn am hyn, anfonwch e-bost atom: i:communications@esmeefairbairn.org.uk.
[bookmark: _Toc234851695]Ynglŷn â’r canllawiau hyn
Mae gan y canllawiau hyn wybodaeth am y canlynol:
A. Cronfa Greadigrwydd Dan Arweiniad Pobl Ifanc: Mae’r adran hon yn cynnwys nodau’r rhaglen a’r hyn rydyn ni’n awyddus i’w gefnogi. Mae hefyd yn egluro pa ffactorau rydyn ni’n eu hystyried wrth wneud penderfyniadau ynglŷn â pha geisiadau i’w datblygu.
 
B. [bookmark: _heading=h.1fob9te]Sut i wneud cais: Mae'r adran hon yn cynnwys gwybodaeth am bob cam o'r broses ymgeisio a'r hyn i'w ddisgwyl.


[bookmark: _Toc234851696]A. Cronfa Greadigrwydd Dan Arweiniad Pobl Ifanc
Mae’r Gronfa Greadigrwydd Dan Arweiniad Pobl Ifanc yn adeiladu ar bŵer pobl ifanc i greu newid, defnyddio creadigrwydd i wella eu bywydau, datblygu eu gyrfaoedd, a dylanwadu ar y byd o'u cwmpas.
Rydyn ni’n canolbwyntio ein cymorth ar sefydliadau celfyddydol a diwylliannol sydd wedi'u lleoli yng Nghymru, yr Alban a Gogledd Iwerddon ac sy’n gweithio yno; a lle mae'r gwaith yn cael ei arwain gan bobl ifanc, ar gyfer pobl ifanc, sydd wedi’u tan-gynrychioli ym maes y celfyddydau a diwylliant.
Mae'r rhaglen wedi'i chynllunio ar y cyd â Chydweithfa Cynnwys Pobl Ifanc Esmée – bydd panel o ymgynghorwyr ifanc yn gweithio'n agos gyda staff Esmée i asesu ceisiadau ac i wneud argymhellion, er mwyn sicrhau bod barn a lleisiau pobl ifanc wrth wraidd y rhaglen.
Byddwn ni hefyd yn defnyddio Gwerthoedd Cynnwys Pobl Ifanc i gefnogi ein prosesau gwneud penderfyniadau. Datblygwyd y gwerthoedd gan Gydweithfa Cynnwys Pobl Ifanc Esmée ac maen nhw’n cynnig arweiniad a gwersi i sefydliadau ar gyd-gynhyrchu gyda phobl ifanc. 
Mae'r rhaglen Creadigrwydd dan Arweiniad Pobl Ifanc yn rhan o'n gwaith i sicrhau dyfodol tecach.
	Ynglŷn â’r cyllid sydd ar gael
	· Rydyn ni’n disgwyl gwneud 12 i 16 grant yn ystod y ddwy flynedd nesaf
· Byddwn yn ystyried ceisuadau am gostau craidd a/neu gostau prosiect, a grantiau aml-flwyddyn hyd at £150k am gyfnod y grant
· Mae Rhaglen Ddysgu yn cael ei chynnal ochr yn ochr â’r cyllid. Bydd hyn yn cael ei chyd-gynllunio gan sefydliadau sy’n cael eu hariannu a'i hwyluso gan Bartner Dysgu. Bydd sefydliadau'n cael iawndal i gefnogi cyfranogiad. Bydd y Rhaglen Ddysgu yn: 
· Galluogi cymorth a dysgu wrth gymheiriaid
· Cefnogi sefydliadau sy’n cael eu hariannu i ddatblygu a rhannu eu modelau ymarfer
· Llywio datblygiadau cymorth Creadigrwydd Esmée Dan Arweiniad Pobl Ifanc yn y dyfodol 

	Ar gyfer pwy a beth mae'r cyllid hwn (meini prawf)
	Mathau o sefydliadau
· Sefydliadau a gyfansoddwyd – e.e. elusennau, cwmnïau buddiant cymunedol, cymdeithasau budd cymunedol, a mentrau cymdeithasol. Ar gyfer sefydliadau nad ydynt yn elusennau cofrestredig, rydyn ni eisiau gwybod pa fesurau maen nhw'n eu rhoi ar waith i warchod rhag ‘budd personol’ anghymesur. Mae gan rai sefydliadau fel cwmnïau buddiant cymunedol  amddiffyniadau rhag budd personol wedi'u hymgorffori i’w Herthyglau Cymdeithasu – gall eraill ddewis ychwanegu'r rhain. Enghraifft yw 'clo asedau' – set o reolau sy'n pennu ar gyfer beth y gellir defnyddio asedau. 
· Wedi'u lleoli ac yn gweithio yng Nghymru, Gogledd Iwerddon neu’r Alban
· Yn canolbwyntio ar y celfyddydau a diwylliant yn bennaf
· Trosiant blynyddol o fwy na £50,000

Mathau o waith
· Creu newid ar gyfer pobl ifanc: Yn defnyddio’r celfyddydau a chreadigrwydd fel adnodd i bobl ifanc ddefnyddio eu llais ac i ddylanwadu ar newid yn eu bywydau eu hunain a’r byd o’u cwmpas.
· Dan Arweiniad Pobl Ifanc: lle mae gan bobl ifanc bŵer ystyrlon, go iawn i siapio penderfyniadau, adnoddau a chyfeiriad ym mhob cam o brosiect neu sefydliad. Gall oedolion fod yn rhan o’r broses, ond dim ond mewn rolau galluogi a chefnogol sy’n rhannu pŵer yn hytrach na chadw rheolaeth. Mae angen i’r rhan fwyaf o’r bobl ifanc sy’n cael eu cefnogi fod rhwng 14 a 30 oed.
· Rhoi lle canolog i leisiau pobl ifanc sydd wedi’u
tan- gynrychioli: hanes cryf o roi lle canolog i leisiau pobl ifanc o gymunedau sydd wedi’u tan-gynrychioli yn y celfyddydau a diwylliant, ac sy’n deall y rhwystrau maen nhw’n eu hwynebu. Mae hyn yn cynnwys: pobl ifanc sy’n: 
· B/Byddar, yn anabl neu'n niwrowahanol
· Yn dod o gymunedau sy'n profi anghydraddoldeb hiliol
· Dan anfantais economaidd
· Yn uniaethu fel LHDT+
· Â phrofiad o ymfudo neu ofal 
· Yn byw y tu allan i ddinas fawr
· Blaenoriaethu llawenydd a gofal pobl ifanc: yn gallu dangos dull bwriadol a holistig o ymdrin â hyn sy'n mynd y tu hwnt i ddiogelu.
· Yn gydweithredol ac wedi ymrwymo i ddysgu gydag eraill i ddatblygu ymarfer dan arweiniad pobl ifanc:
yn deall pwysigrwydd hyn ar gyfer creu newid yn ehangach ac yn gallu dangos sut maen nhw'n gwneud hyn.


	Pwy neu beth na ellir ei ariannu (eithriadau)
	· Gwaith nad yw'n elusennol yn gyfreithiol – wedi'i ddiffinio fel gwaith sy'n dod o fewn un o 13 disgrifiad pwrpas elusennol ac er budd y cyhoedd
· Gwaith sy'n rhan o gwricwlwm yr ysgol
· Grantiau i unigolion
· Costau cyfalaf gan gynnwys gwaith adeiladu, adnewyddu ac offer
· Ymchwil academaidd – oni bai y gall ddangos potensial go iawn ar gyfer canlyniadau ymarferol
· Gofal iechyd â sail glinigol, gan gynnwys ymchwil feddygol, hosbisau, cwnsela a therapi, therapi celfyddydol, addysg am gamddefnyddio cyffuriau ac alcohol a thriniaeth ar eu cyfer
· Addysg annibynnol
· Gwaith y mae awdurdodau statudol yn bennaf gyfrifol am ei ddarparu drwy ddefnyddio arian cyhoeddus (er enghraifft: gwasanaethau cymdeithasol i blant a phobl hŷn)
· Datblygiad crefydd


[bookmark: _Toc234851697]Sut rydyn ni’n gwneud penderfyniadau
Rydyn ni’n cael llawer mwy o geisiadau nag y gallwn eu hariannu. Er mwyn ein helpu i wneud penderfyniad ynglŷn â pha geisiadau i'w datblygu, rydyn ni’n edrych ar amrywiaeth o ffactorau sy’n seiliedig ar:
· I ba raddau y mae’r gwaith yn cyd-fynd â meini prawf y rhaglen Greadigrwydd Dan Arweiniad Pobl Ifanc
· Pa mor dda yw sefyllfa’r sefydliad i wneud y gwaith:
· Mae gan yr arweinwyr a'r tîm y sgiliau, y profiad a'r capasiti perthnasol
· Mae'r sefydliad yn cael ei arwain a'i lywodraethu'n atebol ac yn dda – nid oes unrhyw broblemau neu bryderon ariannol mawr a fyddai'n atal cyflawni'r gwaith, ac mae ganddynt bolisïau a phrosesau diogelu priodol ar waith
· Mae ganddynt agwedd feddylgar at amrywiaeth, tegwch a chynhwysiant
Drwy gydol y broses asesu, byddwn yn ystyried gwaith arall rydyn ni’n ei ariannu a'n cynlluniau ein hunain i'n helpu i farnu beth yw'r defnydd mwyaf effeithiol o'n hadnoddau.
[bookmark: _Toc234851698]Canllawiau ychwanegol am y meini prawf ac enghreifftiau
	Meini Prawf
	Sut beth fyddai hynny

	Creu newid ar gyfer pobl ifanc –   defnyddio’r celfyddydau a chreadigrwydd fel adnodd i bobl ifanc ddefnyddio eu llais ac i ddylanwadu ar newid yn eu bywydau eu hunain a'r byd o'u cwmpas.

	· Yn fwriadol ynglŷn ag archwilio ac ehangu sut beth fyddai creadigrwydd dan arweiniad pobl ifanc mewn ffordd chwilfrydig sydd â meddwl agored.
· Yn defnyddio'r celfyddydau ac ymarfer creadigol i greu newid, fel y'i nodir ac a arweinir gan bobl ifanc.
· Yn meithrin arweinyddiaeth artistig a chreadigol mewn pobl ifanc fel y gallant fod yn artistiaid a chreu newid.

	Yn cael ei arwain gan bobl ifanc ac yn rhoi lle canolog i leisiau pobl ifanc o gymunedau sydd wedi’u 
tan-gynrychioli yn y celfyddydau a diwylliant, ac sy’n deall y rhwystrau maen nhw'n eu hwynebu.

Mae hyn yn cynnwys pobl ifanc sy’n:
· B/Byddar, yn anabl neu'n niwrowahanol
· Yn dod o gymunedau sy'n profi anghydraddoldeb hiliol
· Dan anfantais economaidd
· Yn uniaethu fel LHDT+
· Â phrofiad o ymfudo neu ofal
· Yn byw y tu allan i ddinas fawr

	· Wedi ymrwymo i'r gymuned y mae'n ei gwasanaethu, yn gynrychioliadol ohoni, ac yn atebol iddi – yn enwedig y rhai sy'n wynebu rhwystrau oherwydd anghydraddoldeb systemig.
· Yn ystyried pwy sydd â phŵer dros benderfyniadau, arian, strategaeth, blaenoriaethau a chyfeiriad. Yn mynd y tu hwnt i gynnwys pobl ifanc ac yn symud tuag at berchnogaeth gan bobl ifanc.
· Yn arbrofol, yn ddychmygus, yn heriol ac yn arloesol yn eu dull o arwain pobl ifanc yn ymarferol.
· Yn cynnwys oedolion ond dim ond os ydynt yn fodlon cael eu herio, gollwng gafael ar sicrwydd a rheolaeth, derbyn risg ac anghysur, cefnogi yn hytrach na rhoi cyfarwyddiadau.

Enghreifftiau o strategaethau ymarferol tuag at arweinyddiaeth pobl ifanc:
· Awdurdod gwneud penderfyniadau sylfaenol neu a rennir
· Modelau llywodraethu democrataidd neu gyfunol
· Cytundebau rhannu pŵer tryloyw
· Awdurdod dirprwyedig gyda hyfforddiant a chymorth


	Yn blaenoriaethu gofal a llawenydd y bobl ifanc

Beth rydyn ni’n ei olygu wrth lawenyddd a gofal:
· Gofal: ymarfer gweithredol, ar y cyd sydd wedi'i wreiddio mewn empathi, tegwch, a rhannu cyfrifoldeb. Mae'n cydnabod anghenion gwahanol pobl, yn gwerthfawrogi profiadau bywyd, ac yn blaenoriaethu llesiant - meddyliol, corfforol, emosiynol ac ysbrydol.
· Llawenydd: profiad sydd wedi’i rannu a’i ymgorffori o ysgafnder, cysylltiad ac ystyr, sy’n dod i'r amlwg pan fydd pobl yn teimlo'n ddiogel, yn cael eu gwerthfawrogi, ac yn rhydd i fod yn nhw eu hunain.

	· Yn dangos dealltwriaeth ddofn o ofal a llawenydd sydd wedi’i siapio gan bobl ifanc ac sydd wrth wraidd eu ffordd o weithredu
· Yn cymryd agwedd holistig, gan roi ystyriaeth i bob agwedd ar lesiant (corfforol, emosiynol, ysbrydol ac ariannol)
· Caiff pobl ifanc eu cefnogi fel bodau cyfan ac nid eu mesur yn ôl cynhyrchiant
· Yn caniatáu lle ar gyfer sgyrsiau anodd, profiadau bywyd y gellir eu rhannu a rhai sy'n wahanol, a chysylltiad ystyrlon
· Yn dangos pwysigrwydd hwyl, gan wneud lle i gymdeithasu heb ganlyniadau llym
· Yn gwneud ymdrechion i ddod â llawenydd ac egni positif i'r amgylchedd a'r gwaith


	Yn gydweithredol ac wedi ymrwymo i ddatblygu ymarfer a dysg dan arweiniad pobl ifanc o amgylch hyn.
	· Yn deall eu rôl yn eu cymuned yn ogystal ag ecosystem ehangach; a phwysigrwydd cydweithio wrth greu newid yn ehangach.
· Yn uchelgeisiol ac wedi ymrwymo i gyfrannu at ddatblygiad ymarfer dan arweiniad pobl ifanc y tu hwnt i'w sefydliad.
· Enghreifftiau o gydweithio a/neu ddysgu gydag eraill am ymarfer dan arweiniad pobl ifanc.






[bookmark: _Toc234851699]B. Sut i wneud cais am gyllid
[bookmark: bookmark=id.3dy6vkm][bookmark: bookmark=id.tyjcwt]Rydyn ni’n derbyn ceisiadau ar sail dreigl heb ddyddiadau cau. At ei gilydd, gall y broses lawn ar gyfer cais llwyddiannus - o gyflwyno Datganiad o Ddiddordeb i benderfyniad am grant - gymryd hyd at chwe mis ar gyfer y rhan fwyaf o geisiadau. Mae tri cham i wneud cais.
[bookmark: _Toc234851700]1. Mynegi Diddordeb
Y cam hwn yw rhoi gwybod i ni fod gennych chi ddiddordeb mewn gwneud cais am ein cyllid a'n cymorth, ac i chi roi gwybod i ni am eich gwaith. Bydd Datganiadau o Ddiddordeb yn cael eu hasesu gan ymgynghorydd ifanc sy'n gweithio gyda rheolwr cyllido Esmée. Pan fyddwch chi'n barod i ddweud wrthym am eich gwaith, gallwch gyflwyno datganiad o ddiddordeb drwy ein gwefan.
Ar y ffurflen datgan diddordeb, yn gyntaf byddwn yn gofyn i chi: 
· Ynglŷn â’ch mudiad: rhif elusen neu gwmni; cyfanswm yr incwm ar gyfer y flwyddyn ariannol ddiwethaf; nifer yr ymddiriedolwyr a'r cyfarwyddwyr anweithredol; dyddiad sefydlu; gwefan a chyfrifon cyfryngau cymdeithasol.
· Eich cais am gyllid: enw’r gwaith yr hoffech i Esmée ei gefnogi, faint o arian rydych chi'n gwneud cais amdano, a faint o fisoedd o gymorth rydych chi'n gwneud cais amdano.
Yna byddwn yn gofyn pedwar cwestiwn i chi er mwyn dysgu mwy am eich gwaith a'n helpu i ddeall sut rydych chi'n bodloni'r meini prawf ar gyfer y rhaglen. Dylai eich atebion fod yn fyr. Gallwch chi deipio'ch ymatebion ar y ffurflen, neu lanlwytho recordiad llais neu fideo.
Bydd gennych gyfanswm o 1200 o eiriau i ateb y pedwar cwestiwn. Os ydych chi'n lanlwytho recordiad fideo neu sain, fel arfer mae hyn yn golygu tua 5 i 10 munud o siarad.
1. Dywedwch wrthym, yn fras, am yr hyn yr hoffech i Esmée ei ariannu a pham? (150 gair)
2. Sut mae eich gwaith yn cael ei arwain a'i siapio gan bobl ifanc o gymunedau sy’n cael eu tan-gynrychioli ar hyn o bryd? (350 gair)
3. Ym mha ffyrdd rydych chi'n blaenoriaethu llawenydd a gofal pobl ifanc? (350 gair)
4. Allwch chi roi enghraifft i ni o sut rydych chi wedi cydweithio neu weithio gydag eraill i ddatblygu ymarfer dan arweiniad pobl ifanc a'r hyn rydych chi wedi’i ddysgu o hyn? (350 gair)
Cofiwch: Byddwn hefyd yn edrych ar eich gwefan i ddysgu am eich mudiad a'ch effaith hyd yn hyn. Bydd hyn yn ein helpu i ddysgu mwy am lywodraethiant eich sefydliad yn ogystal â’ch gwaith gyda phobl ifanc a’ch ymarfer dan arweiniad pobl ifanc. Os byddwn yn credu bod eich gwaith yn cyfateb yn dda i'r hyn rydyn ni’n chwilio amdano, byddwn yn eich ffonio i drafod eich gwaith yn fwy manwl. Yn ystod y cam mynegi diddordeb, rydyn ni eisiau cael syniad o'r gwaith yn hytrach na gwybodaeth fanwl.
Os oes dolenni penodol (i adroddiadau, fideos, etc.) a all helpu i ddangos yr uchod, dylech eu cynnwys yn y blwch a ddarperir.

	Os ydych chi'n barod i gyflwyno eich Datganiad o Ddiddordeb, cliciwch yma.



	Lanlwytho recordiad sain neu fideo 
· Gwneud y recordiad: Os byddai'n well gennych ymateb i'r cwestiynau drwy sain neu fideo, byddwn yn gwneud ein hasesiad yn seiliedig ar eich ymatebion. Ni fyddwn yn ystyried safon cynhyrchu’r sain na'r fideo felly peidiwch â phoeni am fuddsoddi amser neu adnoddau i wneud hyn. Wrth wneud y recordiad, atebwch bob cwestiwn yn ei dro gan gynnwys rhif y cwestiwn perthnasol.
· Hygyrchedd: Os hoffech chi ddefnyddio Iaith Arwyddion Prydain, Cymraeg, neu iaith arall i ateb y cwestiynau, rhowch gapsiynau neu gyfieithiad arall yn Saesneg. Gallwn dalu costau'r cyfieithu fel rhan o'n cymorth Hygyrchedd. I ofyn i ni am hyn, anfonwch e-bost atom communications@esmeefairbairn.org.uk. 
· Lanlwytho’r recordiad: Rydyn ni’n derbyn cyflwyniadau fideo a sain drwy unrhyw blatfform mawr. Os ydych chi'n lanlwytho fideo, rydyn ni’n argymell gosod preifatrwydd y fideo hwnnw i 'Heb ei Restru' oni bai eich bod chi'n gyfforddus â'ch fideo yn ymddangos mewn chwiliadau cyhoeddus ac wrth bori. Os oes angen i'ch fideo gael ei ddiogelu gan gyfrinair, cyflwynwch y ddolen yn ôl y cyfarwyddiadau yn y ffurflen datgan diddordeb. Pan fyddwch chi'n derbyn yr 
e-bost cadarnhau awtomataidd, atebwch gyda'r cyfrinair ar gyfer y fideo.
Os ydych chi'n cael problemau lanlwytho a rhannu'r ffeil, isod ceir rhai dolenni i diwtorialau ar sut i ddechrau.

	Safleoedd lletya ffeiliau
	· Google Drive (cofiwch y bydd angen i chi ddewis yr opsiwn "Unrhyw un sydd â'r ddolen" wrth rannu'r ffeil)
· Dropbox

	Safleoedd lletya fideos

	· YouTube
· Vimeo

	Safleoedd lletya sain

	· SoundCloud drwy’r ap symudol
· SoundCloud drwy’r wefan






	Amrywiaeth, Tegwch a Chynhwysiant
Ar ôl i chi gyflwyno eich Datganiad o Ddiddordeb, byddwch yn cael eich ailgyfeirio at ffurflen monitro Amrywiaeth, Tegwch a Chynhwysiant. Bydd angen i chi lenwi hon ar gyfer eich sefydliad. Byddwn yn defnyddio'r wybodaeth hon i sicrhau bod cyrhaeddiad ein cyllid a'n harferion cyllido yn deg ac yn gyfiawn. Byddwn hefyd yn ei defnyddio i'n helpu i nodi ac ymdrin ag anghydraddoldeb strwythurol. Dysgwch fwy am sut rydyn ni’n dosbarthu ein data.




	Beth sy’n digwydd nesaf?
Bydd eich Datganiad o Ddiddordeb yn cael ei adolygu mewn cyfarfod bob pythefnos gyda staff Esmée ac ymgynghorwyr Cydweithfa Cynnwys Pobl Ifanc. Yn ystod y cam hwn o'r asesiad, byddwn yn ystyried y canlynol:
· Addas ar gyfer y strategaeth: pa mor gryf y mae’r gwaith yn cyd-fynd â'r meini prawf ar gyfer y rhaglen Greadigrwydd Dan Arweiniad Pobl Ifanc a’i photensial ochr yn ochr â gwaith arall rydyn ni’n ei ariannu a cheisiadau rydyn ni wedi'u derbyn.
· Llywodraethu, arweinyddiaeth a llwyddiant blaenorol: mae'r sefydliad yn bodloni ein meini prawf cymhwysedd gofynnol ar gyfer y rhaglen Greadigrwydd Dan Arweiniad Pobl Ifanc. Byddwn hefyd yn edrych ar wefan y sefydliad, cyfryngau cymdeithasol ac adroddiad effaith/ adroddiad blynyddol i ddysgu mwy am y sefydliad a'i effaith hyd yn hyn.

Ynghyd â'r Gydweithfa Cynnwys Pobl Ifanc, byddwn yn gwneud penderfyniad ynghylch a ddylid datblygu’ch cais yn seiliedig ar yr hyn sydd, yn ein barn ni, yn gwneud y defnydd mwyaf effeithiol o'n hadnoddau. Byddwn yn cysylltu â chi o fewn pedair wythnos. Os byddwn yn penderfynu peidio â mynd â'ch cais ymhellach, byddwn yn rhoi rhywfaint o adborth i chi, yn y gobaith y bydd yn ddefnyddiol.



[bookmark: bookmark=id.4d34og8][bookmark: _Toc234851701]2. Sgwrs
Os byddwn yn bwrw ymlaen â'ch Datganiad o Ddiddordeb, byddwn yn eich gwahodd i Alwad Asesu. Byddwn yn defnyddio hyn i ddysgu mwy am eich gwaith a'ch ffordd o weithio, a bydd yn gyfle i ddysgu mwy am y rhaglen a'n cymorth. Byddwn hefyd yn trafod y cyd-destun ehangach, eich cysylltiadau â rhwydweithiau neu gymunedau perthnasol, a sut gallai ein cymorth wneud gwahaniaeth sylweddol. Bydd hefyd yn gyfle i ni rannu mwy am ein gwaith – gan gynnwys gwaith arall rydyn ni’n ei ariannu – fel y gallwn archwilio’r effaith a'r cyfleoedd posib ymhellach.
Gallai hyn fod yn alwad ffôn neu fideo gydag aelod o staff Esmée ac ymgynghorydd Cydweithfa Cynnwys Pobl Ifanc. Gallwch gael mwy nag un person ar yr alwad ond er mwyn manteisio i'r eithaf ar yr amser, rydyn ni’n awgrymu nad oes mwy na thri pherson. Rydyn ni’n disgwyl i'r alwad gymryd tua 60 munud.
Os byddai'n well gennych, gallwch chi ofyn am wneud y rhan hon drwy anfon gwybodaeth ysgrifenedig atom. Gallai fod yn ddogfen sydd gennych yn barod fel cynllun strategol neu gynllun busnes; neu e-bost gyda'ch ymatebion i'r pwyntiau.
Rhai o'r meysydd y bydd yr Alwad yn eu cwmpasu: 
· Beth fydd yn cael ei gyflwyno a chanlyniadau disgwyliedig o'ch gwaith
· Effaith a chyrhaeddiad posib y gwaith arfaethedig - gan gynnwys y gwahaniaeth y mae eich gwaith yn ei wneud i'ch cymuned drwy'r celfyddydau a chreadigrwydd
· Eich agwedd at ymarfer dan arweiniad pobl ifanc – yn benodol:
· Sut mae’r celfyddydau a chreadigrwydd yn cael eu defnyddio i ddatblygu ymarfer dan arweiniad pobl ifanc
· Eich ffordd o ofalu am bobl ifanc a'u llesiant
· Sut rydych chi'n dathlu ac yn dod â llawenydd i'r broses greadigrwydd
· Sut rydych chi'n digolledu pobl ifanc sy'n cyfrannu at y gwaith ac yn arwain y gwaith.
· Unrhyw risgiau rydych chi wedi'u nodi: er enghraifft, a yw'r gwaith yn newydd a heb ei brofi? A sut mae'r effaith bosib yn cydbwyso unrhyw risgiau?
· Sut gallai ein cymorth a’n cysylltiadau ychwanegu gwerth at eich gwaith
· Sut rydych chi'n gweithio a'ch effaith hyd yn hyn – gan gynnwys sut rydych chi'n gwerthuso'ch gwaith i ddeall ei effaith
· Llywodraethiant ac arweinyddiaeth eich sefydliad, gan gynnwys:
· Sut mae penderfyniadau'n cael eu gwneud fel cyflogau gweithwyr
· A oes unrhyw wrthdaro buddiannau posib a beth sydd gennych ar waith i liniaru'r rhain.
· Sut mae sgiliau, arbenigedd a phrofiad yr arweinwyr yn rhoi’r sefydliad mewn lle da i wneud y gwaith; yn ogystal â'r capasiti mewnol i gyflawni'r gwaith

· Eich agwedd at amrywiaeth, tegwch a chynhwysiant, sut beth yw hynny yn eu sefydliad a'r gwaith
· Eich agwedd at ddiogelu
· Sut rydych chi'n cael eich ariannu ar hyn o bryd ac os oes gennych chi unrhyw bryderon ariannol mawr
Cyn yr Alwad, byddwn yn amlinellu'r hyn rydyn ni eisiau ei gwmpasu fel eich bod chi'n gwybod beth i'w ddisgwyl.
	Beth sy’n digwydd nesaf?
Bydd staff Esmée ac ymgynghorydd Cydweithfa Cynnwys Pobl Ifanc yn ysgrifennu nodyn o'r Alwad (neu'r wybodaeth rydych chi wedi'i hanfon) i'w drafod yn ein cyfarfod rhwng Esmée a Chydweithfa Cynnwys Pobl Ifanc bob pythefnos. Byddwn yn ystyried y gwaith a dulliau’r sefydliad yn fanylach, ynghyd â phrofiad ac effaith y sefydliad hyd yn hyn. 

Ynghyd â'r Gydweithfa Cynnwys Pobl Ifanc, byddwn yn gwneud penderfyniad ynghylch a ddylid datblygu’ch cais yn seiliedig ar yr hyn sydd, yn ein barn ni, yn gwneud y defnydd mwyaf effeithiol o'n hadnoddau. Byddwn yn cysylltu â chi o fewn tair wythnos. Os byddwn yn penderfynu peidio â mynd â'ch cais ymhellach, byddwn yn rhoi adborth i chi, gan amlinellu ein rhesymau.

Os byddwn yn mynd â'ch cais ymhellach, byddwn yn ystyried pa wybodaeth arall sydd ei hangen arnom i wneud asesiad manwl. Bydd hyn yn cynnwys:
· Cwestiynau ychwanegol am y gwaith a allai fod gennym: gallai hyn fod i geisio cael eglurhad neu fwy o fanylion, ochr yn ochr ag unrhyw bwyntiau a allai fod wedi codi yn ein cyfarfod tîm.

· Gwybodaeth ariannol am eich sefydliad: manylion ariannol y flwyddyn ariannol flaenorol, y flwyddyn ariannol bresennol, a'r flwyddyn ariannol nesaf. Dylai'r flwyddyn bresennol a'r flwyddyn nesaf fod yn seiliedig ar gyllideb incwm a gwariant eich sefydliad.

· Canlyniadau: Hyd at dri chanlyniad rydych chi'n eu disgwyl o'r gwaith, a beth allai eich dangosyddion cynnydd fod. Dylai'r rhain gyfrannu at nodau Esmée ar gyfer y rhaglen.
Gweler ein canllawiau am fwy o wybodaeth.

· Dogfennau ategol:
· Copi o'ch adroddiad blynyddol a chyfrifon diweddaraf sydd wedi’i gymeradwyo
· Cyllideb incwm a gwariant y sefydliad ar gyfer y flwyddyn ariannol bresennol
· Copi o'ch polisi diogelu (gweler ein hagwedd at ddiogelu)
· Set o gyfrifon drafft neu reoli sy'n cwmpasu'r flwyddyn ariannol ddiwethaf os nad oes gennych fersiwn wedi'i harchwilio eto (os yn berthnasol)
· Os ydych chi'n gwneud cais am brosiect, cyllideb sy'n nodi'r hyn yr hoffech i ni ei ariannu ac unrhyw gyllid arall y gwnaethpwyd cais amdano/ a sicrhawyd
· Copi o'ch Cyfansoddiad, Memorandwm ac Erthyglau Cymdeithasu neu reolau eraill (os nad ydych chi'n elusen gofrestredig)
	Beth sy’n digwydd nesaf?
Bydd staff Esmée ac ymgynghorydd Cydweithfa Cynnwys Pobl Ifanc yn cynnal adolygiad manwl o'r holl wybodaeth i'w thrafod yn ein cyfarfod bob pythefnos, ynghyd â cheisiadau eraill am gyllid, fel y gallwn archwilio cyfleoedd posib yn well gyda gwaith arall rydyn ni’n ei ariannu a dysgu ar y cyd. Bydd staff Esmée ac ymgynghorydd Cydweithfa Cynnwys Pobl Ifanc yn ysgrifennu argymhelliad ar gyfer penderfyniad. Byddwn yn cysylltu â chi o fewn dau i dri mis.

Mae ein Hymddiriedolwyr yn gweithio gyda'n tîm Gweithredol i wneud penderfyniadau ar sut i ddefnyddio ein hadnoddau ac i wneud penderfyniadau ariannu.
Caiff penderfyniadau eu gwneud yn dibynnu ar faint y cais am gyllid:
· Grantiau hyd at £120k - Tîm Gweithredol, sy'n cwrdd bob pythefnos.
· Grantiau hyd at £300k - Pwyllgor Gweithredol/Ymddiriedolwyr, sy'n cwrdd bob chwe wythnos.

